Is alkohol jou baas? - Jou Gesin | Solidariteit WêreldJou Gesin | Solidariteit Wêreld
Tuis › Artikels › Is alkohol jou baas?
Het jy ooit gedink jy sou erken dat alkohol jou baas is? Miskien nie, maar die meeste mense verkies om die probleem te ignoreer of weg te steek.
Wanneer jy, of iemand vir wie jy lief is, vasgevang is in die web van alkoholafhanklikheid kan dit lyk asof rehabilitasie onmoontlik is. Jy besluit elke dag om op te hou, maar dit gebeur net nooit nie. Met die regte besluite, behandeling en ondersteuning is daar egter hoop. Daar is hulp, selfs deur met 'n arbeidsverhoudingspesialis, kantoorpraktisyn of gesondheidspraktisyn te gesels, maar herstel is 'n lang proses.
Dit ly geen twyfel nie, sê Maurice Smithers, direkteur van die Suider-Afrikaanse Alkoholbeleidalliansie (Saapa) (http://saapa.net/countries/south-africa/alcohol-in-south-africa ) op wie se webwerf hierdie statistieke verskyn, dat Suid-Afrika 'n probleem het met drank.
• Die feit is dat 31% van Suid-Afrikaners swaar drinkers is, 16% matige drinkers, 7% fuifdrinkers by geleentheid en 46% niedrinkers. Mans se drankgewoontes toon dat 89% swaar drinkers is.
Onder watter kategorie val jy?
Drink hoofsaaklik by algemeen aanvaarde sosiale geleenthede
Voel nie spyt, skaam of skuldig ná 'n drinkery nie
Kan besluit om op te hou drink selfs wanneer daar nog heelwat drank oor is
Is selde of ooit met diegene na aan hulle in konflik oor hulle drinkgewoontes
Oorweeg en gehoorsaam die drink-en-bestuurregulasies wat van krag is
Ken hul beperkings en hou daarby
Plaas nie hulself, familie, vriende of ander mense in gevaar as gevolg van hulle drinkery nie
Ondervind soms geheueverlies na 'n drinksessie
Kan baie drink voordat hulle dronk word
Doen of sê soms dinge wanneer hulle drink waaroor hulle ná die tyd spyt is
Vind dat hulle naweke gewoonlik vol drinksessies is
Tree impulsief op en plaas hulself en andere in gevaar as gevolg van hulle drinkery
Daar is verskeie geleenthede waar hulle drinkery diegene om hulle in die verleentheid stel of kwaad maak.
Hulle drink dikwels om wat hulle as 'n probleem beskou te verlig – verlies, eensaamheid, woede.
Hulle drink dikwels om die simptome van 'n babalaas te verlig.
Hulle lieg oor hulle drinkery en/of drink skelm.
Hulle ondervind groot probleme in hulle verhoudings.
'n Hunkering na alkohol
Raak angstig en geïrriteerd as alkohol nie beskikbaar is nie
Begin leuens oor die gebruik van alkohol vertel
Spog oor die inname van alkohol
Asem ruik die volgende dag na drank
Drankies word vinnig gedrink
Dink aan verskonings om te drink
Drink vinnig of bestel dubbels
Het alkohol nodig om te kan funksioneer
Het probleme met verhoudings by huis, werk, ens.
Raak aggressief teenoor ander
Ontken dat jy 'n probleem het
Is vyandig wanneer jy gekonfronteer word
Drink skelm en alleen
Eet pepermentlekkers om asem se reuk te verbloem
Verwaarloos jou voorkoms
Het die volgende môre 'n regmaker nodig
Erkenning: Die meeste alkoholiste ontken hul probleem. Eers nadat hulle erken dat hulle 'n probleem het, kan die soort behandeling gekies word.
Selfhelp: Boeke en internetnavorsing kan help, maar sukses hang af van hoe gemotiveer iemand is, hoe goed hul ondersteuningsbasis is, hoe groot die probleem is en die beweegrede vir die misbruik. Hierdie manier is vir baie mense te moeilik.
'n Ervare terapeut of sielkundige kan die alkoholis behandel. Kognitiewe gedragsterapie word gewoonlik gebruik. Die onderliggende rede vir die alkoholis se drinkery moet behandel word asook die verslawing self.
Behandeling deur opname sluit in terapeute, ondersteuningsgroepe, familiebetrokkenheid, mediese en pastorale sorg. Medikasie help die pasiënt om onttrekkingsimptome te beheer. Dit is gewoonlik die ideale keuse, want dit vorm die grondslag vir 'n nuwe leefstyl.
As jy enige vrae oor substansverwante aangeleenthede het, skakel die substanshulplyn by 021 940 4500 by die detoksifikasie-eenheid by Stikland Hospitaal. Hier sal jy inligting ontvang oor wat die volgende stap is. Jy kan ook die tolvry nommer 0800 121314 skakel vir hulp.
SANCA (tel: 021 945 4080) vir navrae. Wes-Kaap: http://sancawc.co.za/
Alkoholiste Anoniem (AA): skakel 0861 435 722 https://aasouthafrica.org.za/
Vir 'n volledige lys van kontaknommers en adresse van staatsondersteunde behandelingsentra vir alkohol- en substansafhanklikheid in die Wes-Kaap, https://www.westerncape.gov.za/directories/facilities/736
Solidariteit verstaan dat arbeidsverhoudingspesialiste, kantoorpraktisyns en gesondheidspraktisyns unieke uitdagings ervaar, soos om onder baie druk te werk, om personeel met onder andere alkoholverslawing, angsaanvalle of bipolêre gemoedsversteurings te hanteer en 'n wye verskeidenheid ander inligting, kennis en vaardighede moet hê en daarom bied Solidariteit Beroepsgildes vir jou 'n geleentheid om by enigeen van hul gildes aan te sluit. Besoek gerus die skakel https://gildes.solidariteit.co.za/ vir meer inligting.